4. pielikums

**Informatīvais paziņojums par personas datu apstrādi**

**saistībā ar būvju klasifikācija nekustamā īpašuma nodokļa administrēšanas vajadzībām.**

|  |  |
| --- | --- |
| **Pārzinis:** | Rīgas valstspilsētas pašvaldības Īpašuma departaments, Riharda Vāgnera iela 5, Rīga, LV - 1050, tālrunis 67026138, fakss 67026342, e - pasts: di@riga.lv. |
| **Datu aizsardzības speciālists:** | Rīgas valstspilsētas pašvaldības Centrālās administrācijas Datu aizsardzības un informācijas tehnoloģiju drošības centrs: Dzirciema iela 28, Rīga, LV - 1007, tālrunis 67012051, e - pasts: dac@riga.lv. |
| **Apstrādes mērķis/nolūks:** | Būvju klasifikācija nekustamā īpašuma nodokļa administrēšanas vajadzībām. |
| **Apstrādes tiesiskais pamatojums:** | Likuma “Par nekustamā īpašuma nodokli” [3. panta](https://likumi.lv/ta/id/43913-par-nekustama-ipasuma-nodokli#p3) pirmā, pirmā četri prim, pirmā pieci prim, pirmā seši prim daļa, Rīgas domes 28.04.2015. saistošo noteikumu Nr. 146 “Rīgas pilsētas teritorijas kopšanas un būvju uzturēšanas saistošie noteikumi” 13.1 punkts, Rīgas domes 09.06.2015. saistošo noteikumu Nr. 148 “Par nekustamā īpašuma nodokli Rīgā” 10., 25.1 punkts. |
| **Datu subjektu kategoriju apraksts:** | Nekustamā īpašuma īpašnieks, nekustamā īpašuma īpašnieka pārstāvis, nekustamā īpašuma tiesiskais valdītājs, mantinieks vai iespējamais mantinieks. |
| **Personas datu kategoriju apraksts:** | Vārds, uzvārds, personas kods, deklarētā dzīvesvietas adrese, korespondences adrese, elektroniskā pasta adrese, telefona numurs, nekustamā īpašuma īpašniekam papildus arī informācija par piederošo vai pārvaldībā esošo nekustamo īpašumu un ar to saistītajām tiesībām. |
| **Esošo un paredzamo datu saņēmēju kategorijas:** | Pilnvarotās personas, aizbildņi, aizgādņi, kopīpašnieki vai to pārstāvji, dzīvokļu īpašnieku kopības sastāvā esošie dzīvokļu īpašumu īpašnieki vai to pārstāvji, Rīgas domes Pilsētvides attīstības un kvalitātes komisija, Rīgas valstspilsētas pašvaldības Finanšu departamenta Pašvaldības ieņēmumu pārvalde, tiesas, citas Rīgas valstspilsētas pašvaldības iestādes administratīvā procesa iestādē ietvaros, tehniskā atbalsta nodrošināšanai Rīgas valstspilsētas pašvaldības aģentūra “Rīgas digitālā aģentūra”, pasts, Scoro Software OU un nepieciešamības gadījumā apstrādātāji, ar kuriem Rīgas valstspilsētas pašvaldībai ir noslēgti līgumi par tehniskā atbalsta nodrošināšanu. |
| **Datu nosūtīšana uz trešajām valstīm vai starptautiskajām organizācijām:** | Gadījumos, kad nekustamā īpašuma īpašnieka vai tā pārstāvja deklarētā dzīvesvietas adrese vai korespondences adrese ir ārpus ES/EEZ, korespondence saistībā ar nekustamo īpašumu, kas atrodas Rīgas pilsētas administratīvajā teritorijā, var tikt nosūtīta attiecīgi ārpus ES/EEZ (biežākās - Krievija, Amerikas Savienotās Valstis, Kanāda, Ķīna, Izraēla, Japāna). |
| **Datu glabāšanas termiņi:** | 15 gadi (izņemot atsevišķus gadījumus, kad dokumenti ar Latvijas Nacionālā arhīva saskaņojumu tiek nodoti tam pastāvīgā valsts glabāšanā ātrāk/vēlāk par norādīto termiņu), Scoro Solutions OU - līdz kārtējā gada 31. decembrim. |
| **Personas datu avots un, datu subjekta kā avota gadījumā, personas datu nesniegšanas sekas[[1]](#footnote-1):** | Persona (datu subjekts), Rīgas valstspilsētas pašvaldības Finanšu departamenta Pašvaldības ieņēmumu pārvalde, citas Rīgas valstspilsētas pašvaldības iestādes, Valsts zemes dienesta kadastra reģistrs, Valsts vienotā datorizētā zemesgrāmata, Fizisko personu reģistrs, Uzņēmuma reģistra vestie publiskie reģistri, Rīgas valstspilsētas pašvaldības Pilsētas attīstības departamenta Būvatļauju meklētājs, Būvniecības informācijas sistēma. |
| **Datu subjekta tiesības:** | * Iesniegt iesniegumu un saņemt informāciju par datiem, ko pārziņa iestāde par datu subjektu iegūst un glabā, ja vien tiesību akti nenosaka savādāk. * Pieprasīt piekļuvi saviem datiem, to labošanu vai dzēšanu, nepieciešamības gadījumā papildināšanu, vai apstrādes ierobežošanu. Datu dzēšana vai apstrādes ierobežošana netiek īstenota ciktāl apstrāde ir nepieciešama, lai izpildītu tiesību aktos noteiktu juridisku pienākumu, kas prasa veikt apstrādi, vai lai izpildītu uzdevumu, ko veic sabiedrības interesēs. * Īstenot tiesības iebilst pret apstrādi, tai skaitā iebilst pret datu apstrādi, kas tiek veikta leģitīmo interešu ietvaros, ciktāl to paredz tiesību akti, kā arī izmantot tiesības uz datu pārnesamību. * Jebkurā laikā atsaukt savas sniegtās piekrišanas, kuras datu subjekts devis pārziņa iestādei. Atsaukums neietekmē apstrādi, kas veikta līdz atsaukumam, un ar piekrišanu saistītā datu apstrāde vairs netiks nodrošināta un datu subjektam var nebūt pieejamas iespējas iepriekšējā apmērā. * Iesniegt sūdzību par nelikumīgu datu subjekta personas datu apstrādi Datu valsts inspekcijā, Elijas iela 17, Rīga, LV - 1050, 67223131, e - pasts: [pasts@dvi.gov.lv](mailto:pasts@dvi.gov.lv). * *(norāda citas tiesības, ja nepieciešams)* |

1. Gadījumos, kad pārziņa iestādes tiesību aktos noteikto funkciju, pakalpojumu vai pienākumu izpildes procesa nodrošināšanas pamats ir datu subjekta sniegtie dati, datu subjektam ir nepieciešamos tos sniegt. Sekas šādu datu nesniegšanai ir pārziņa iestādei tiesību aktos noteikto funkciju, pakalpojumu vai pienākumu izpildes procesa nodrošināšanas neiespējamība. [↑](#footnote-ref-1)